::::هلي بيه درو::::
هلي بيه درو كمت اني احبك
ودرو بس انت تلفتلي انتباهي
هلي يدرون من تزاعل وياي
اضل اصرخ رحمتك يا اللهي
هلي نشدوني عنك وكلت بالروح
ونشدوني على روحي وكلت ماهي
انت ماتجيني بس اني اشوفك
وهمة شكد اجوني بس ما شفتهم
نفسهم اجوي واتقربولي
ودكو باب كلبي وطردتهم
تدري ليش ؟ لان تقديرك انت فوك عالراس
واحطهم وين اني لو قدرتهم
وانت هواي متغير هالايام
والبراسك حجوو اني عرفتهم
كالولك كبل عندي علاقات
وكالولك عاشك انة هواي اسامي
نعم ؟ بس تدري شلون
مو بالصدك وانة بأحلامي
لان ميصير احبك مثل غيرك
وانة الضامك لاخر ايامي
عليك تطوطحت كالولي سكران
واني اول محب سكرا صاحي
دوام المدارس بوكت واحد
ودوامك بالكلب عصري وصباحي
تحياتي لك بالصحة والسرور